להזדקן בחן: כיצד ניתן לשפר את הבריאות בגיל השלישי 
בתקופתנו, אנשים בגיל השלישי נחשבים מבוגרים אך לא בהכרח זקנים. לפחות לא ברוחם ובנפשם. אנשים בגיל זה עושים הרבה מאוד, בוודאי ביחס למה שיכלו ונהגו לעשות בעבר. היום, אנשים בגיל שישים, שבעים ומעלה, מטיילים בעולם, הולכים להצגות וסרטים, מבלים עם ילדיהם ונכדיהם, ואפילו עוסקים בפעילות ספורטיבית.

על מנת שיוכלו לעשות זאת ולהזדקן בצורה טובה ובריאה, לא מספיק שתהיה להם "נפש צעירה" למרות שזה ללא ספק חשוב, אלא הם גם צריכים להקפיד ולשמור על הבריאות שלהם, ואם יש צורך לעשות כל מה שניתן בשביל לשפר אותה. 

כשאנחנו חושבים על בריאותם של אנשים בגיל השלישי, יש לנו נטייה לחשוב על בעיות פנימיות, בעיות זיכרון, טיפולים ותרופות עבור מחלות כאלה ואחרות. אך קיים סט נוסף של דברים שעליהם לעשות, בפרט בהיבט הפיזי.

על מנת שיוכלו לנוע בצורה חופשית, בטוחה ונכונה, חשוב שיבצעו תרגילים שונים לחיזוק של אזורים שונים בגוף, חשוב שישמרו על גוף משוחרר וחופשי, וידעו לטפל בו לפני ואחרי כל פעילות. כך יוכלו להמשיך להתאמן גם בעתיד. חשוב להדגיש, גם מי שמעולם לא התאמן, יכול עם הזמן להיכנס לזה, בתנאי שהוא עושה את זה בהדרגה, בצורה נכונה, ורצוי בליווי גורם מקצועי. 

מה צריך לעשות בשביל לשפר ולשמור על הבריאות בגיל השלישי?

בראש ובראשונה, רצוי מאוד ללכת אל פיזיותרפיסט בשביל לבצע תרגילים שונים, בפיקוח ובקרה או לבד, אשר יאפשר לטפל בגוף בצורה נכונה. 
במקרים ספציפיים, כמו למשל, אחרי פציעות, חבלות או תאונות, במקרים של תחושת כאב או חוסר יכולת לבצע תנועה מסוימת עד הסוף, אזי שבעזרת פיזיותרפיסט אפשר להחזיר את הגוף למצב פעילות, גם אם לא של מאה אחוז, אז קרוב לכך.
שנית, חשוב להיעזר בתזונה נכונה. בכל גיל, ובפרט בגיל השלישי, יש לתזונה השפעה משמעותית על בריאותנו ועל היכולת שלנו לבצע פעילות גופנית. תזונה נכונה מאפשרת לגוף ליהנות מחלבונים, פחמימות בריאות, מינראליים, ברזל, סידן ודברים אחרים שהגוף זקוק להם. 

שלישית, שינה טובה. גם לשינה יש משמעות בשמירה ושיפור המצב הבריאותי, בכלל ובפרט בגיל השלישי. שינה מאפשרת לגוף שלנו להתאושש מהעומס, לצבור אנרגיות ולחזור לתפקוד מלא למחרת.

איך אנשים בגיל השלישי צריכים להתנהג עם הגוף שלהם?

אחת הבעיות הגדולות של אנשים בגיל השלישי, בוודאי כאלה שאוהבים לעשות פעילות ספורטיבית, היא חוסר היכולת לקבל את העובדה שהגוף שלהם איננו כמו שהיה בעבר והם לא יכולים לבצע פעולות שבעבר יכלו לבצע, או לבצע אותן ברמה דומה. 

זו אחת הסיבות שנכון לעבוד עם אנשי מקצוע, כגון פיזיותרפיסט, אשר ידע לא רק לספק להם תרגילים וכלים כיצד לשמור על גוף בריא, אלא גם ידע להדריך ולכוון אותם לבצע פעילויות שמתאימות לגיל שלהם. 

